**Қазіргі лексикографияның жай күйі**

Ең алдымен лексикографияға тоқталмас бұрын, лексикологияның не екенін біліп алған жөн. Лексикология дегеніміз не? Ал оның ең басты зерттеу обьектісі қандай? Жалпы тіліміздегі лексикология - тілдің лексикасын, дәлірек айтқанда, тілдегі сөздердің сан алуан мағыналарын, сөз байлығының құралу, толығу, даму жолдарын, сөздердің қолдану ерекшеліктерін зерттейтін сала. Ал оның ең басты обьектісі – сөз. Тілдегі әрбір сөзді алып қарайтын болсақ, белгілі бір мағынасы болады. Мағынасыз сөз болмайтыны да аян. Демек, сөз дегеніміздің өзі – басқаға тәуелсіз, жеке қолдануға болатын, жеке тұрып та, белгілі бір мағынаны я болмаса ұғымды білдіреді. Енді лексикографияның өзіне тоқталайық. Лексикография – сөздік қор. Яғни, сөздіктерді құрастырудың ғылыми әдістері. Сөздік жасау жұмысы, лексикографиялық жұмыс деп Кәкен Аханов лексикографияға түсініктеме берген. Сол сияқты лексикография соңғы жарты ғасырлар ішінде тек сан жағынан ғана өсіп қойған жоқ. Сонымен қоса сөздіктердің түр – түріде көбейе бастады. Қазіргі таңдағы лексикографияның жағдайы айтарлықтай көңіл – көншітпейтінің біреулер білсе, біреулер мүлдем хабарсыз деп айтуға да болады. Сондықтан болар қатардағы оқырмандар, ақын-жазушылар қауымы да, ана тілінің құдірет күшін өз классикасынан, кейде тіпті қалың-қалың сөздіктерден сүзе пайдаланады. Яғни, тіл мәйегі – сөздікте. Ал тілдің негізгі иесі – халық. Мына жағдайды айта кеткен жөн, бірақ осы сөздіктердің өзінде сөздер толық қамтылып жазылмаған. Оған мысал: дөрекі, балағат сөздер. Ал осыған дәлел ретінде, Қадыр Мырза Әлидің "Тілдің ықпыл – жықпылы джунглиден бетер..." атты сөз және сөздіктер дүниесіне саяхат мақаласынан көз жеткізуге болады. Одан бөлек мысалдарға жүгініп көрелік.

"Әр-түрлі" деген сөзді алатын болсақ, оны кейде "әр түрлі", немесе "әртүрлі" деп бөлек, кейде бірге жазылған нұсқаларын да көріп жатамыз. Бұған қарап сөздіктегі сөздердің өзінің дұрыс жазылмағанын білесіз. Сондағы біздің сауаттылығымыз қайда қалып барады? Әр адам ең алдымен өз ана тілін сауатты меңгере білуі керек. Сонымен қатар сол ана тілімізде жүйелі жұмыстар жасай білуіміз қажет.

Тағы бір айта кететін мәселе, қазіргі заманғы жастардың көбісі сөйлегенде қалай болса солай сөйлей салады. Өзінің ана тілін жетік біліп алмай, басқа да тілдерді меңгереді. Әрине бұл бір жағынан дұрыс. Яғни бұны біз мына сөздерден түсіне аламыз: «Өз тілін – бірлік үшін, Өзге тіл – тірлік үшін» деген сияқты. Бірақ кей адамдар сол барлық тілді араластыра оқып жүріп, тілі бұраңқы сөйлейді. Бұны қалай түсінеміз? Қазақтың балалары сөйлегенде сөздің мәнін білмей, аузына келгенін айта салады. Тіпті біреулер қазақ бола тұра, көне, қазір қолданыстан шыққан немесе ескірген сөздерді түсінбей, білмей жатады. Осының бәрі адамды ойландырады.

Сондай-ақ, әр сөздің өзін сөздікке жүгініп, қарастырып көрсен түрлі мағынаны білдіреді. Бірақ ол сөздікке көбі жүгіне бермейді. Оған көзі ашық, көкірегі ояу адамдар сөздіктің түр-түрін қарастыра өтеді. Сөздік демекші, сөздіктің өзі түрлі болады. Оларды айта кетсек, «Қазақ тілінің синонимдер сөздігі», «Қазақ тілінің қысқаша этимологиялық сөздігі». Осының ішіндегі синонимдік сөздікке тоқталар болсақ, «Ажал», «өлім», «қаза» деген сөздер-өзара жақын синонимдік сөздер.Тағыда жоғарыда айтқандай, Қадыр Мырза Әлидің "Жас Алаш" деген газетке шыққан мақаласында, синонимдік сөздігін қарастырып көрейік. Сөздік кітапта «Лицо», «бет», «жүз», «шырай», «өң», «түс» деп қана қарастырған. Ал негізінде «ажар», «әлпет», «әр», «дидар», «кескін», «көрік», «мүсін», «нұсқа», «нысай», «пошым», «пішін», «рең», «сипат», «сиық», «сұрық», «сүрең», «сықпыт», «түр», «сыңай», «тұрпат», «тұрық», «ұсқын» деп Қадыр Мырза Әли атамыз қарастырып өткен. Енді неге бұл сөздерді сөздікке енгізбеске? Тағы сол сияқты «традиция» сөзін «дәстүр», «салт» деп екі ғана сөзбен сөздікте жазылса, «әдет», «ғұрып», «рәсім», «үрдіс» сынды синонимдерді қайда апарамыз? Иә, шынында да бір сөзге қысқаша ғана бір-екі сөз жаза салмай, мән-мағынасын ашып жазған жөн болады.

Сонымен қатар "Ана тілі" деген газетте осы сөздіктерге байланысты «Жаңалығы жоқ жаңа басылым» атты Мырзан Кенжебайдың мақаласында, қазақ тілін білмеуден сорлап отырған жұртпыз дейді. Сондай-ақ әңгіме бүгінгі буыннан бастап, жалғасты ұрпақты қазақшаға дағдыландыру, оларды қандайда болсын танымды мүмкіндігінше қазақ тілінде айтып-жазуларына негіз жасауда. Және қазақ табиғатында «шешетай» деген сөз бар. Бұл «матушка» деп аударылады. Оны неге «анашым» деп жазбасқа? Өте әдемі естілер еді. Сол сияқты тағы да басқа дүниелер жеткілікті. Оларды қаза берсен шыға береді. Тағы да бір мысал: Тілшілер жаңалықты жүргізгеннің өзінде, орыс тілін араластыра шұбарлатып құртады. Керексіз сөздерді қоса қолданып жүретінін байқаймыз.

Сөзімді қорыта келе, қазақтың әдемі сөздерінің әрбіреуін құртпай, орынды, әдемі қолдана білейік. Сонда ғана нәтижелі жұмыс, көркем мақала жаза білетін боламыз. Осы жердегі сөздіктің орны ерекше. Біле білген адамға таптырмас – қазына.

**Қ.Шайменов атындағы ЖББ мектебінің**

**қазақ тілі мен әдебиеті пәнінің мұғалімі**

**Бахриденова Зарина Серікжанқызы**